kuivõrd mu emale tuli suurepärane mõte, et seoses uute akende panekuga võiks ka muidu remonti teha, olema ma nüüd jälle tallinnas ja muudkui remondin. remondi tegemine on tegelikult peaaegu sama hea, kui kolimine. mõlemal juhul saab hästi palju mõttetuid asju ära visata. mõttetut kraami muudkui koguneb ja koguneb, kõik kraam, mis näiteks erinevatelt  koolitustelt, konverentsidelt ja muudest kohtadest saadud, rändab prügikasti asemel millegipärast alati sahtlisse või kappi. ja see on veel tegelikult kõige mõttekam osa sellest kraamist. poolikud pliiatsid, vanad koolipäevikud, armastuskirjad (!!), pooleldi luuletusi täis kirjutatud vihikud, heegeldatud päkapikud, tont teab mis ajast pärinevad ja mida sisaldavad kassetid, hunnik kudumisvardaid jne jne jne. tänane tipp oli, kui ma leidsin oma kapist kuskilt festivalilt saadud nokamütsi ja laste päikeseprillid.  SIINKOHAL VAATA JUURESOLEVAT PILTI. minust pole vist elu sees veel nii tobedat pilti tehtud. tegelikult on need päikeseprillid suht lahedad, sest need käivad kokku. vaat niiviisi:    aga peale kappide koristamise tegelesin täna veel ka toa seinalt värvi maha kraapimisega,  põrandaliistude lahtikruvimisega, riiuli peitsimisega ja ukselt kuumapuhuriga värvi maha võtmisega. ülimalt produktiivne päev, mis lõppes südaöö paiku mar-iga kakumäe rannas ujumas käimisega ja sealsamas hommikumantli väel ringipromeneerimisega. homme ootab ees uus päev täis remonti ja muid põnevaid seiklusi. nagu tööleminek. mai saa aru, miks peab vilmsi tänav asuma tallinna teises otsas ja miks nad trammitee JÄLLE üles kaevasid. uhh. see tähendab rongi ja trammi asemel nr 23 bussiga sõitmist. ilusad väljavaated, kas  pole?